Everton bi još jednog 'klinca' iz HNL-a, ali Majera želi i Atletico

Prema pisanju talijanskih i engleskih medija Lovru Majera žele Everton, Atletico Madrid, Celtic, Sampdoria, Lille, Nice... Po Transfermarktu Majer vrijedi milijun eura...

<p><strong>Lovro Majer</strong> (19) vjerojatno je najbolji mladi igrač u HNL-u ove sezone. <strong>Lokomotivin </strong>veznjak u sedam je utakmica ove sezone zabio četiri gola te imao tri asistencije, a ovog ljeta mnogi su ga već vidjeli kao novog igrača Dinama. No Lovro je ostao u Lokomotivi i na početku sezone svojim igrama potvrdio o kakvom se talentu radi.</p><p>Sve to nije moglo promaknuti ni brojnim skautima diljem Europe. Prema pisanju engleskih medija jedan od onih koji je najžešće zagrizao za hrvatskog veznjaka je <strong>Ronald Koeman</strong>. Evertonov menadžer tako bi nakon Hajdukova Nikole Vlašića na Goodison Park doveo još jednog mladog Hrvata već u siječnju iduće godine.</p><p>No, prema pisanju Talijana i Engleza morat će se boriti s nekim velikanima europskog nogometa. Za Majera su navodno zainteresirani <strong>Atletico Madrid, Watford, Lille, Nice, Sampdoria, Celtic</strong>...</p><p>Kao najveći favoriti čine se dakako Atletico i <strong>Everton</strong>, no ostatak ove družine Majeru može ponuditi više minuta na terenu, a neki poput Celtica i nastupe u Ligi prvaka.</p>